Emmanuel K. Dogbevi

**Emmanuel K. Dogbevi** be Ghanaian investigative journalist wey dem know am for ein extensive work on anti-corruption, electronic waste, den de exploitation of natural resources insyd Ghana. He dey serve as de founding den managing editor give de *Ghana Business News* portal den de executive director give de *NewsBridge Africa*, ebe non-profit media organization wey commit say ego dey foster journalistic excellence across Africa. He be de deputy chairperson give The Africa Editors Forum.

## Education
Emmanuel be Knight-Bagehot Fellow insyd Business and Economic Journalism for de Columbia University Graduate School of Journalism insyd United State. He graduate from dema der insyd 2014 plus master's for journalism insyd. He receive ein Bachelor of Arts degree insyd sociology from de University of Ghana insyd 2007. Prior to dat, he attempt twice say ego pass O' Level for 1993 den 1996 insyd, den after entrance exam, he gain admission go de University of Ghana insyd 1999 go pursue Diploma insyd de Study of Religions.

## Career
Emmanuel K. Dogbevi be de founder den managing editor of de business news website ghanabusinessnews.com, wey he launch am insyd 2008. Insyd 2014, he establish NewsBridge Africa, ebe non-profit organization wey dem dedicate am say dem go train young journalists insyd de field of investigative journalism. Insyd 2024, dem elect am as de deputy chairperson of The Africa Editors Forum during dema bi-annual general meeting wey go on plus de Africa Media Festival insyd Nairobi, Kenya. Before ein current roles, he job plus de online departments of both Joy FM den Citi FM. Additionally, Dogbevi play significant role for de Independent newspaper, wey he go thru come choke position of production editor. Ein journey insyd journalism start insyd 1990, wen he job as volunteer for de Step Magazine, religious publication.

## Notable investigative works
Emmanuel dey do plenty investigative projects wey e cover Ghana den oda African countries in collaboration plus international investigative organizations. Sam of ein works dey include;

### Illegal rosewood logging insyd Ghana
Emmanuel conduct investigative research for illicit rosewood logging insyd Ghana, wey he present ein findings insyd two reports. Ein initial publication, dem title "The Rape of Rosewood in Ghana," dey expose de Chinese wey discover Ghana ein rosewood during wen he come do construction of hydropower dam for Bui insyd 2017. Dis work dey delve into de scale for trade, ein environmental impact, den de consequent government-imposed bans for de trade. De second segment, dem title "Ghana and the Rosewood Curse," cam reveal how dem deplete de forest den he san highlight how state officials den political appointees dey prevent community interventions. Ein investigation san reveal de minimal financial benefits to local communities, despite Ghana dey appear dey make profit, den emphasize de discrepancy wey dey between Ghana ein report for rosewood export figures den China ein import figures.

### West Africa leaks
Team of 13 journalists wey collaborate for leak document top wey dey within cross-border West African region, as dem dey bring to light de business practices of Dr. Kwame Bawuah-Edusei, he be former Ghanaian ambassador to de United States. De investigation dey expose de ambassador ein involvement insyd business activities, where he register ein oil company across multiple offshore jurisdictions, dey utilize deliberate strategies say he go evade tax responsibilities insyd Ghana.

### E-waste
Dey regard as pioneering Ghanaian journalist, dem credit am as one of de earliest reporters wey bring attention to de environmental den health effects for electronic waste. Ein investigative work significantly contribute to de introduction of legislation den regulations governing de control den management of e-waste movement den disposal insyd Ghana, thereby addressing de pressing issues wey dey associate am plus electronic waste den hazardous materials.

## Awards den honours

### Awards
He win several awards, both insyd Ghana den abroad. Sam of dem be:

### Honour

* Dogbevi receive de African Capacity Building Foundation Award for de AllAfrica Media Leaders’ Summit 2024, wey go on insyd Nairobi, Kenya.

### Works insyd publications
Dogbevi ein contributions dem cite am insyd various global academic journals, articles, den books. Notably, one of ein photographs for e-waste top National Geographic use am, wey edey highlight de widespread impact den significance of ein work. Odas dey include;

* Ghana: One Decade of a Liberal State, Prof. Kwame Boafo Arthur edit am
* Biochar for Environmental Management: Science and Technology, Johannes Lehmann den Stephen Joseph edit am
* Mediterranean Journal of Social Sciences Vol. 4 (1) January 2013
* GeoJournal: Assessing land use and land cover change in the Wassa West District of Ghana using remote sensing.
* Global land acquisition: neo-colonialism or development opportunity?

## References